
	Бақылау және қадағалау органдарының бизнес алдындағы
 бірыңғай есебінің күнінде қарау үшін проблемалық мәселелердің тізбесі


	Р/с №
	Өтініш беруші 
	Мәселенің мазмұны
	Құзыретті мемлекеттік органның ұстанымы

	1
	Тургаев 
Сагынтай Серикбаевич, 
«Андрофарм» ЖШС директоры,
тел.: 8 701 176 10 17
	ҚР Кәсіпкерлік кодексінің 24-бабының 4-тармағына сәйкес есірткі құралдары мен прекурсорлардың айналымына байланысты кез келген қызмет шағын бизнеске жатпайды. Осыған байланысты, мұндай дәрі-дәрмектерді тек пациенттерді операциялар кезінде анальгезиялау үшін қолданатын жеке клиникалар автоматты түрде орта бизнеске жатқызылады, бұл оларды 4% ставкасы бар шағын бизнес үшін арнайы салық режимін қолдану құқығынан автоматты түрде айырады, бұл жалпы белгіленген салық салу тәртібіне көшуге, сондай-ақ күрделі бухгалтерлік есеп жүргізуге мәжбүр етеді.
Сонымен қатар, халықтың әлеуметтік осал топтары үшін Қызметтерге ҚҚС енгізу емдеу құнының өсуіне, оның қолжетімділігінің төмендеуіне және халықтың денсаулығының нашарлауына әкеледі. Осыған байланысты пациенттердің осы топтарына көмек көрсету бойынша айналымдар салық салудан толығымен алынып тасталуы тиіс.
	Осы мәселе бойынша ҚР ҰЭМ-не пп-да белгілеу ұсынысымен хат дайындалды. 24-баптың 4-тармағының 1-тармағы есірткі, психотроптық заттар мен прекурсорларды тек операциялар кезінде пациенттерді анальгезиялау үшін пайдаланатын медициналық ұйымдар үшін алып тастау.
Сонымен қатар, АСР қолдану құқығы тікелей ҚР Салық кодексінің ережелерімен және оған сәйкес белгіленген шектеулермен айқындалады, бұл жағдайда – ҚР ҰК 723-бабы.
Анықтама үшін: Оңайлатылған декларация негізіндегі АСР-ды белгіленген талаптарға сәйкес келетін, оның ішінде көрсетілген режимді қолдануға тыйым салынған қызмет түрлерінің тізбесіне енгізілмеген қызмет түрлерін жүзеге асыратын ҚР резиденттері – ЖК және ЗТ қолдануға құқылы (ҚР Үкіметінің 2025 жылғы 14 қарашадағы № 970 қаулысымен бекітілген), бұл ретте тізбенің 1-тармағында есірткі құралдарының, психотроптық заттар мен прекурсорлардың айналымына байланысты қызмет тікелей көрсетілген.
Медициналық қызметтерді ҚҚС-қа салу мәселесіне қатысты, 2026 жылғы 1 қаңтардан бастап Салық кодексінде медициналық сала үшін ҚҚС-тың төмендетілген мөлшерлемесі көзделген: 2026 жылы – 5%, 2027 жылдан бастап – 10%. Бұл ретте аталған мөлшерлеме медициналық қызметті жүзеге асыруға лицензиясы бар денсаулық сақтау субъектісінің медициналық қызметтерді өткізу бойынша салық салынатын айналымына қолданылады, ҚҚС-тан босатылатын айналымдарды қоспағанда.
Сондай-ақ заңнамада белгіленген талаптар сақталған жағдайда және тиісті тізбеге енгізілген қызметтерге қатысты тегін медициналық көмектің кепілдік берілген көлемі және МӘМС шеңберінде көрсетілетін медициналық қызметтер, сондай-ақ орфандық және әлеуметтік мәні бар ауруларды емдеуге арналған қызметтер ҚҚС-тан босатылады.
ҚҚС-тан босату медициналық қызметтің сипатына, оны көрсету негіздеріне және Салық кодексінің 474-бабында және Қазақстан Республикасы Үкіметінің тиісті қаулысында белгіленген талаптарға байланысты айқындалады.
Сондықтан зейнеткерлерге, мүгедектігі бар адамдарға және халықтың өзге де әлеуметтік осал санаттарына медициналық көмек көрсету бойынша барлық айналымдарды салық салудан толық босату туралы ұсыныс жекелеген заңнамалық реттеуді талап етеді және тек олардың әлеуметтік мәртебесіне негізделуі мүмкін емес.

	Муканова 
Асия Болатжановна,
«KST Logistic KZ» ЖШС директоры, 
тел.: 8 775 749 51 24
	    «Қазақстан темір жолы» ҰК» АҚ-ның «KST Logistic KZ» ЖШС-нің жүк вагондарын тіркеуге қабылдаудан бас тартуы.
      Компания барлық заңды рәсімдерді толық орындады: 30 астық тасымалдайтын вагон сатып алып,               100,9 млн теңге мөлшерінде кедендік баждарды төледі және жылжымалы құрамды облыстық Көліктік бақылау инспекциясында тіркеді.    
     Бастапқыда Челгаши станциясы техникалық дайындығын ресми түрде растады, 2026 жылғы 20 қаңтарда вагондарды қабылдауға және одан әрі тіркеуге келісімін жазбаша түрде берді.
     Бұдан бөлек, ағымдағы жылғы                       29 қаңтарда ҚТЖ телефонограммамен вагондардың кіруіне рұқсат берді, ал ағымдағы жылғы 6 ақпанда станция басшылығы мен ВЧД-19 олардың техникалық жарамдылығын қарап-тексеріп, растады.   
    Алайда станция вагондарды іс жүзінде өз жолдарына қабылдағанына қарамастан, ҚТЖ-ның орталық аппараты 2026 жылғы 4 наурыздағы хатымен тіркеуден бас тартты. Бас тартуға осы станцияның кірме жолдарының «сыйымдылығы жеткіліксіз» деген уәж келтірілді.
  Монополист өз бас тартуын Тіркеу қағидаларына енгізілген, тек 2026 жылғы 10 наурызда күшіне енген түзетулермен негіздеді, яғни шешім қабылданған кезде заңды күші болмаған норманы қолданды.
	    Вагондарды тіркеуден «ҚТЖ» ҰК» АҚ-ның орталық аппараты «ҚТЖ» ҰК» АҚ желісіне қосымша жүк вагондарын тіркеу үшін технологиялық және инфрақұрылымдық мүмкіндіктердің болмауына байланысты бас тартты.
«KST Logistic KZ» ЖШС тарапынан жүк вагондарын тіркеуден бас тартуды заңсыз деп тану және вагондарды «ҚТЖ» ҰК» АҚ теміржол желісіне тіркеуді жүзеге асыруға міндеттеу туралы сотқа талап арыз берілді.
2026 жылғы 10 маусымда Қостанай облысының мамандандырылған ауданаралық әкімшілік соты талап арызды ішінара қанағаттандыру туралы шешім шығарды, атап айтқанда, жүк вагондарын тіркеуден бас тарту туралы жауапты заңсыз деп танып, «ҚТЖ» ҰК» АҚ-на «KST Logistic KZ» ЖШС-нің бұзылған құқықтарын, бостандықтары мен заңды мүдделерін сот шешімі заңды күшіне енген күннен бастап бір ай мерзімде өтінішті қайта қарау арқылы жоюды міндеттеді. Бұл ретте жүк вагондарын ҚР теміржол желісіне тіркеуді жүзеге асыру міндетіне қатысты талап арызды қанағаттандырудан бас тартылды.
    2026 жылғы 7 тамызда «ҚТЖ» ҰК» АҚ сот шешімі бойынша өтініштерді қайта қарап, вагондарды тіркеуден қайтадан бас тартты, сондай-ақ қосымша жылжымалы құрамды тіркеу инфрақұрылымға түсетін жүктемені одан әрі арттыруға, станция жолдарында вагондардың шамадан тыс жиналуына және тасымалдау процесін ұйымдастырудың күрделенуіне алып келетінін негізге алды. «KST Logistic KZ» ЖШС тарапынан апелляциялық шағым берілді.
Осылайша, қазіргі уақытта осы мәселе бойынша сот рәсімдері жалғасуда.

	3
	Рыспаева 
Динара Маратовна, жеке кәсіпкер, 
тел.: 8 771 568 07 38
	    Қазіргі қолданыстағы Шаруа немесе фермер қожалығын, ауыл шаруашылығы өндірісін жүргізу үшін жерді уақытша өтеулі жер пайдалану (жалдау) құқығын беру жөніндегі конкурсты ұйымдастыру және өткізу қағидаларының (бұдан әрі – Қағидалар) 23-тармағының                                      3-тармақшасы конкурстық бағалау кезінде өтініш берушінің меншігіндегі ауыл шаруашылығы техникасын ғана ескереді, бұл іс жүзінде қаржылық лизинг шарттарымен, оның ішінде мемлекеттік қолдау бағдарламалары шеңберінде сатып алынған техниканы пайдаланатын ауыл шаруашылығы тауарын өндірушілердің едәуір бөлігін конкурсқа қатысудан шеттетеді. 
 ҚР «Қаржы лизингі туралы» Заңына сәйкес лизинг нысанасы лизинг алушыға шарт талаптарын орындаған жағдайда кейіннен меншікке өту мүмкіндігімен уақытша иеленуге және пайдалануға беріледі. Бұл ретте лизинг алушы мүлікті пайдалану, күтіп-ұстау және сақтандыру бойынша барлық шығыстарды көтереді, сондай-ақ тұрақты лизингтік төлемдерді жүзеге асырады, бұл өзінің экономикалық мәні бойынша мұндай техниканы пайдалануды оған иелік етумен теңестіреді.
Сонымен қатар, Қағидалардың                             23-тармағы 3-тармақшасының қолданыстағы редакциясында өтініш берушінің меншігіндегі ауыл шаруашылығы техникасын ғана есепке алу көзделген, бұл іс жүзінде лизинг тетіктері арқылы, оның ішінде агроөнеркәсіптік кешенді қаржыландырудың мемлекеттік бағдарламалары шеңберінде сатып алынған техниканы пайдаланатын ауыл шаруашылығы тауарын өндірушілердің едәуір бөлігін конкурстық бағалаудан шеттетеді.
Бұл тәсіл конкурстық қатысушылардың теңдігі қағидаттарына және агроөнеркәсіптік кешенді дамыту жөніндегі мемлекеттік бағдарламада бекітілген машиналар-трактор паркін жаңартуды ынталандыру жөніндегі мемлекеттік саясатқа, сондай-ақ ауыл шаруашылығы мақсатындағы жерлерді тиімді пайдалануға бағытталған Қазақстан Республикасының Жер кодексінің нормаларына сәйкес келмейді.
	   Осы мәселе бойынша ҚР АШМ-ға өтініш берушілерді бағалау кезінде олардың меншігіндегі ауыл шаруашылығы техникасын ғана емес, сондай-ақ қаржылық лизинг шарттарымен сатып алынған техниканы да ескеруді көздеу туралы ұсыныспен хат жолданатын болады, өйткені аталған техника шаруашылықтың өндірістік қызметінде тікелей пайдаланылады.
   Сонымен қатар, ҚР Азаматтық кодексінің 565-бабы 1-тармағына сәйкес, лизинг шарты бойынша Лизинг беруші Лизинг алушы көрсеткен мүлікті сатушыдан өз меншігіне сатып алуға және осы мүлікті ақы төлету арқылы уақытша иеленуге және пайдалануға Лизинг алушыға беруге міндеттенеді.
  Қазақстан Республикасы Азаматтық кодексінің 567-бабы                            6-тармағына сәйкес қаржылық лизинг шартының елеулі талаптары ҚР «Қаржы лизингі туралы» Заңында белгіленеді.
   ҚР 2000 жылғы 5 шілдедегі № 78-II «Қаржы лизингі туралы» Заңының 2-бабының преамбуласына сәйкес қаржылық лизинг – (лизинг алушылар жеке тұлғалар болып табылатын жағдайларды қоспағанда), лизинг беруші сатушыдан меншікке сатып алған және лизинг шартымен келісілген лизинг нысанасын лизинг алушыға белгілі бір ақыға және белгілі бір талаптармен бір жылдан астам мерзімге уақытша иеленуге және пайдалануға беруге міндеттенетін инвестициялық Қазақстан Республикасының                     2000 жылғы 5 шілдедегі № 78-II «Қаржы лизингі туралы» Заңының 5-бабы 1-тармағына сәйкес Лизинг алушыға уақытша иеленуге және пайдалануға берілген лизинг нысанасына меншік құқығы лизинг шартының бүкіл қолданылу мерзімі ішінде Лизинг берушіде сақталады, лизинг нысанасы лизинг алушының меншігіне лизинг шартының қолданылу мерзімі аяқталғанға дейін өткен жағдайларды (егер мұндай өту лизинг шартында көзделсе) қоспағанда. Бұл ретте мұндай өту лизинг алушының лизинг шарты бойынша өзінің барлық ақшалай міндеттемелерін орындауы шартымен жүзеге асырылады. «ҚазАгроҚаржы» АҚ-ның Лизинг алушылармен жасасатын қаржылық лизинг шарттары жоғарыда көрсетілген нормативтік құқықтық актілердің барлық талаптары ескеріле отырып, Орталық офис тарапынан әзірленген.
Осылайша, ҚР қолданыстағы заңнамасына сәйкес лизинг нысанасы Лизинг алушы қаржылық лизинг шартында көзделген барлық міндеттемелерін толық орындағанға дейін Лизинг берушінің меншігінде қалады.



